laion/Wikipedia-Exotic huggingface dataset:
רשימת SDN

Specially Designated Nationals and Blocked Persons List, הידועה גם בשם רשימת SDN, היא רשימת של ממשלת ארצות הברית שכוללת טרוריסטים שפועלים נגד ארצות הברית, פקידים, נציגי ממשל בכירים ועבריינים בינלאומיים. הרשימה מנוהלת על ידי המשרד לבקרה על נכסים זרים (OFAC). מחבלים ברשימה מוגדרים כ"מחבל עולמי שהוכרז באופן מיוחד". רשימת ה-SDN מכילה עשרות אלפי חברות ארגונים ויחידים שזוהו כאיום על ביטחון המדינה ומדיניות החוץ והכלכלה של ארצות הברית., אזרחים ועסקים בארצות הברית אינם רשאים לעשות עסקים עם אנשים מהרשימה השחורה. סנקציות פיננסיות כוללות איסור על השקעה במניות החברות בהן לאנשים ברשימה השחורה יש גרעין שליטה, ואיסור הלוואות חדשות (כולל כל ניירות ערך כגון אג"ח, זיכויים, שטרות חליפין וכו'). לאחר משבר קרים, ארצות הברית יצרה רשימה שחורה של חברות רוסיות והטילה עליהם סנקציות. כמעט לכל מדינה יש יצוג ברשימה, לסין יש כ-250 איש ברשימה. קארי לאם - מושלת הונג קונג. וואן קוק-קוי - המנהיג לשעבר של כנופיית הטריאדים 14K ממקאו. כריס טאנג - מזכיר משרד ההגנה בהונג קונג. פאטו בנסודה - התובעת הראשית בבית הדין הפלילי הבינלאומי. סנקציות הוטלו על ידי ממשל טראמפ והוסרו באפריל 2021 על ידי ממשל ביידן. חן קוואנגו - חבר הלשכה הפוליטית של במפלגה הקומוניסטית הסינית (המק"ס). וואנג צ'ן - חבר הלשכה הפוליטית של המפלגה הקומוניסטית הסינית. ז'אנג שיאומינג - פוליטיקאי סיני, לשעבר השר לענייני הונג קונג ומקאו. סלובודן מילושביץ' - נשיא סרביה שהואשם בפשעי מלחמה. נפטר ב-2006. בי סידי סולימנה - מנהיג המיליציה החמושה 3R שבמרכז אפריקה. יואו קוואן - ראש מחלקת העבודה הקדמית המאוחדת של המק"ס. ולדימיר פוטין - נשיא רוסיה סרגיי שויגו - שר ההגנה של רוסיה סרגיי לברוב - שר החוץ של רוסיה חיפוש ברשימת SDN Specially Designated Nationals and Blocked Persons List，US Treasury, 2020/8/7, 1421 pages "Basel: Keine PCs für Vereine – wegen US-Blacklist". 20 Minuten. 23 נוב' 2017. נבדק ב-25 ספט' 2020. {{cite web}}: (עזרה) Areddy, James T. (5 April 2021). "China Creates its Own Digital Currency, a First for Major Economy ". Wall Street Journal website Retrieved 5 April 2021. "US lifts Trump-era sanctions against ICC prosecutor". BBC News. April 3, 2021. "Biden Plans to Repeal Trump-Era Sanctions on ICC". Foreign Policy. 21 במרץ 2021. נבדק ב-7 באפריל 2021. {{cite news}}: (עזרה)
DS E-Tense

DS E-Tense (בתעתיק לעברית: די.אס אי-טנס או DS אי-טנס) היא מכונית קונספט במרכב קופה, שהוצגה על ידי DS אוטומובילס בתערוכת הרכב הבינלאומית של ז'נבה במרץ 2016. העיצוב הוא אלגנטי ומודרני, ומשמש לדגמי DS הספורטיביים. פנים המכונית מציג טכנולוגיות מתקדמות ועיצוב GT. היא כוללת מנוע חשמלי המספק כ-402 כ"ס ומומנט מרבי של 52.6 קג"מ. התאוצה מ-0 ל-100 קמ"ש אורכת 4.5 שניות והמהירות המרבית עומדת על 250 קמ"ש. סוללת ליתיום יון בקיבולת 53 קוט"ש המספקת טווח נסיעה חשמלי של 360 ק"מ. ב-7 בפברואר 2022 הציגה DS גרסת ביצועים לקונספט אשר הופכת את המכונית למכונית-על. הדגם כולל שני מנועים חשמליים היוצרים הנעה כפולה בהספק כולל של 805 כ"ס ונתון תאוצה של 2.0 שניות מ-0 ל-100. הסוללה שפותחה עבור הדגם מאפשרת פריקה וטעינה בהספק של 600 קילוואט. מבט אחורי מבט קדמי בתערוכת הרכב הבינלאומית של ז'נבה פנים המכונית מדיה וקבצים בנושא DS E-Tense בוויקישיתוף אתר האינטרנט הרשמי של DS E-Tense The Westfield Lock-In with E-TENSE and DS 7 CROSSBACK, סרטון בערוץ "DS Automobiles UK", באתר יוטיוב (אורך: 1:40) DS E-TENSE concept visits Geneva from the future, באתר מוטור 1, ‏02 במרץ 2016 DS חושפת קונספט למכונית ספורט חשמלית, באתר קארטיוב, ‏28 בפברואר 2016 DS E-TENSE concept revealed with 402-hp electric power [video], באתר מוטור 1, ‏26 בפברואר 2016 cartube, DS E-TENSE PERFORMANCE: קונספט לרכב-על חשמלי - cartube, באתר www.cartube.co.il
גלוריה סטיוארט (קריינית טלוויזיה)

גלוריה סטיוארט (נולדה ב-26 באוקטובר 1943) היא שדרנית, קריינית ומגישת חדשות בטלוויזיה הישראלית לשעבר. סטיוארט נולדה בעמאן שבירדן לאב סקוטי שעבד בקונסוליה הבריטית במזרח ירושלים ולאם איטלקייה. סטיוארט גדלה עם משפחתה ביריחו, למדה בירושלים ומאוחר יותר באוניברסיטה בביירות. היא עבדה תחילה בחברת התעופה של כווית וכן כשדרנית ברדיו רמאללה. בשנת 1968 הגישה את מועמדותה ל"קול ישראל" ולטלוויזיה הישראלית בו זמנית והתקבלה לשני המקומות, אך בחרה בטלוויזיה, שם עבדה עם שלמה ענברי, מנהל מחלקת החדשות בערבית. בשנת 1970 נישאה בנישואים אזרחיים בניקוסיה שבקפריסין לאדי סופר, עובד הטלוויזיה הישראלית, והחליפה את שמה לגליה סופר, ולאחר מכן היא התגיירה והשניים נישאו שוב בישראל. לסטיוארט בת ובן שנולדו ב־1971 וב־1976, שני נכדים ונכדה. סטיוארט התקבלה כקריינית בטלוויזיה הישראלית, ובשנת 1969 הוחלט לצרף אליה שתי קרייניות נוספות - ישראלה מור ויהודית סולה שהודרכו בידי איש הטלוויזיה אריה אורגד. תוכנית הטלוויזיה הערבית הראשונה בטלוויזיה הישראלית שודרה ב-13 באוגוסט 1968. התוכנית כללה כתבות מגזין וכן שידורי חדשות ששידרה סטיוארט. מאוחר יותר הצטרפה אליה הקריינית לוריס ניקולא באבול. התוכנית זכתה לרייטינג גבוה. סטיוארט זכתה לאהדה רבה בקרב הצופים, ונאמר עליה כי "היא שווה לישראל כערכם של חמישה מטוסי פנטום״ מבחינת ההסברה הישראלית. בשנת 1969 החלה לערוך ולהגיש, יחד עם ויקטור נסיב את התכנית "לחישה" - קריאת פרקי שירה ערבית. במרץ 1970 דיווחה כי קיבלה הצעה לגלם את דמותה של נדיה כהן, אלמנתו של המרגל אלי כהן, בסרט על חייו. "אין לי כל ניסיון קולנועי", אמרה בראיון ל"למרחב", "אבל הייתה לי תמיד נטייה להיות שחקנית קולנוע. סרט זה, אם אכן אופיע בו, ייתן לי את ההזדמנות להוכיח את עצמי". מאוחר יותר התברר כי ההצעה הייתה מהתלה. ב-11 במרץ 1970 הגישה את התפטרותה עקב מחלוקת על שכרה. ב-10 במאי 1970 שבה סטיוארט לעבוד בטלוויזיה לאחר משא ומתן על תנאי העסקתה. ב-2003 סטיוארט סיימה לעבוד כשדרנית בטלוויזיה הישראלית. שידורי הטלוויזיה בערבית- 1986 (יוטיוב) צילום של גלוריה סטיוארט בתחילת שידורי הטלוויזיה בערבית צבי לביא, גלוריה סטיוארט - קנתה את עולמה בשעה אחת, מעריב, 18 אוגוסט 1968 נחום ברנע, גלוריה היפה, דבר, 16 אוגוסט 1968 סופר למרחב, בארץ ובעולם, למרחב, 15 יוני 1970 כתב מעריב, נישואי גלוריה סטיוארט לאדי סופר, מעריב, 21 יוני 1970 סופר העולם הזה, בעל או טלוויזיה, העולם הזה, 25 בדצמבר 1974 תלמה יגול, מפריעים לאדי סופר לעבוד, מעריב, 2 April 1973 כתב העולם הזה, גלוריה הפכה לגליה והזוהר יצא מפניה, העולם הזה, 31 בדצמבר 1970 כתב העולם הזה, פנים חדשות, העולם הזה, 5 בנובמבר 1969 סופר העולם הזה, חתיכה חדשה במסך הערבי, העולם הזה, 27 באפריל 1971 סופר דבר בירושלים, תכנית ראשונה בטלוויזיה הערבית, דבר, 14 אוגוסט 1968 כתב העולם הזה, פרשת גלוריה, העולם הזה, 18 במרץ 1970 סופר מעריב, הטלוויזיה הכללית, מעריב, 13 מרץ 1969 יוסף אסמעיל, סופר למרחב, גלוריה סטיוארט תגלם דמותה של אלמנת אלי כהן, למרחב, 1 מרץ 1970 סופר דבר בירושלים, גלוריה סטיוארט הגישה התפטרותה בשל סיווג נמוך, דבר, 11 מרץ 1970 סופר למרחב בירושלים, תכניות הקיץ ברדיו ובטלוויזיה, למרחב, 30 אפריל 1970 סופר דבר בירושלים, גלוריה סטיוארט חוזרת מחר לעבוד בטלוויזיה, דבר, 10 מאי 1970
.li

‎.li היא סיומת אינטרנט מדינית (ccTLD), השייכת לליכטנשטיין. סיומת אינטרנט זו נוצרה ב-1993. עד פברואר 2013, הסיומת נוהלה על ידי חברת SWITCH. מדיה וקבצים בנושא .li בוויקישיתוף אתר האינטרנט הרשמי של .li IANA — .li Domain Delegation Data, www.iana.org ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
Tones for Joan's Bones

Tones for Joan's Bones הוא אלבום הסולו הראשון של פסנתרן הג'אז האמריקאי צ'יק קוריאה. האלבום כולל שלושה קטעים מקוריים של קוריאה, לצד עיבוד לקטע "This is New" של איירה גרשווין וקורט וייל. האלבום הוקלט בשנת 1966, אך יצא לאור רק בשנת 1968 על ידי חברת התקליטים אטלנטיק רקורדס. קוריאה הקליט בעבר עם אמני ג'אז ידועים כמו הוברט לואוס, בלו מיטשל והרבי מאן, ששימש כמפיק האלבום. באלבום זה השתתף לראשונה ג'ו פארל, שעתיד להקליט עם קוריאה עוד אלבומים רבים כחלק מההרכב Return to Forever. האלבום הונפק מחדש כתקליטור באריזה משולבת עם האלבום "Mountain in the Clouds" של מירוסלאב ויטוס. צ'יק קוריאה - פסנתר וודי שו - חצוצרה ג'ו פארל - סקסופון, חליל סטיב סוולו - קונטרבס ג'ו צ'יימברס - תופים מידע על האלבום Tones for Joan's Bones באתר MusicBrainz האלבום Tones for Joan's Bones באתר Discogs ביקורת על האלבום באתר AllMusic האזנה לאלבום באתר הזרמת המדיה Spotify
מנהל התעבורה הפדרלי

מנהל התעבורה הפדרלי (באנגלית: The Federal Transit Administration) היא סוכנות הכפופה למחלקת התחבורה של ארצות הברית ואמונה על סיפוק סיוע פיננסי וטכני למערכות תחבורה ציבורית ברחבי ארצות הברית. הסוכנות אחראת בין היתר על סיוע וטיפול באוטובוסים, ברכבות התחתית, רכבות קלות, רכבות פרווריוית, מונוריילים, מעבורות, חשמליות ומסיעונים. הממשלה הפדרלית, באמצעות הסוכנות, מעניקה סיוע כספי לפיתוח מערכות מעבר חדשות ולשיפור, תחזוקה ותפעול של מערכות קיימות. המנהלת הנוכחית של הסוכנות היא נוריה פרננדז, לאחר שנכנסה לתפקיד ביוני 2021 לתפקידה. בשנת 1962 קרא נשיא ארצות הברית, ג'ון פיצג'רלד קנדי לקונגרס האמריקאי להקים תוכניות סיוע לתחבורה המונית. רק שנתיים לאחר מכן, החלו דברים להתקדם בנושא, ב-1964 חתם הנשיא, לינדון ג'ונסון על חוק הסעות עירוניות, שעבר ברוב של 212 תומכיים ו-129 מתנגדים בבית הנבחרים וברוב של 52 מול 41 בסנאט, במסגרת החוק הוקמה סוכנות בשם "המנהל לתחבורה עירונית". ב-1991 שונה שם הסוכנות למנהל התעבורה הפדרלית, שם אותה נושאת הסוכנות עד היום. https://www.whitehouse.gov/briefing-room/statements-releases/2021/04/09/president-biden-announces-his-intent-to-nominate-key-members-for-the-department-of-veterans-affairs-department-of-labor-department-of-energy-and-department-of-transportation/ "The Beginnings of Federal Assistance for Public Transportation". Federal Transit Administration. נבדק ב-18 בנובמבר 2011. {{cite web}}: (עזרה) "Urban Transportation Planning In the United States: An Historical Overview". U.S. Department of Transportation. אורכב מ-המקור ב-19 ביולי 2011. נבדק ב-9 ביולי 2011. {{cite web}}: (עזרה) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
חוק הצהרת ויתור על כס המלוכה של הוד מעלתו 1936

חוק הצהרת ויתור על כס המלוכה של הוד מעלתו (1936) (באנגלית: His Majesty's Declaration of Abdication Act) היה חוק של הפרלמנט של הממלכה המאוחדת שהכיר ואשרר את התפטרותו של המלך אדוארד השמיני מכס המלכות, עקב רצונו להינשא לווליס סימפסון, שהייתה גרושה ולפיכך לא יכלה להינשא לו. החוק העביר את כס המלוכה לאחיו של אדוארד, ג'ורג' השישי, ונישל צאצאים עתידיים של אדוארד מהזכות לרשת את כס המלוכה בעתיד. היה צורך בחקיקת החוק משתי סיבות. ראשית: עד אז לא הייתה דרך חוקית בממלכה המאוחדת המאפשרת למלך לוותר על תפקידו, ולכן הפרלמנט היה צריך להעביר חוק מיוחד שיאפשר לבצע את הפעולה הזו. לאחר מכן היה על המלך לאשר את החוק כדי שהוא יוכל להיכנס לתוקף. על התהליך הזה נאלצו לחזור גם בקנדה ודרום אפריקה, משום שהן חוקקו את חוק וסטמינסטר (1931), המסדיר את היחסים בין ממלכות חבר העם הבריטי והמלוכה הבריטית. שנית, החוק הבטיח שצאצאיו של אדוארד לא יזכו לרשת את כס המלוכה בבוא היום ושחוק הנישואים המלכותיים (1772) לא יחול עליהם. אדוארד השמיני, מלך הממלכה המאוחדת Williams, Susan (2003). The People's King: The True Story of the Abdication. London: Allen Lane. ISBN 978-0-7139-9573-2. Ziegler, Philip (1991). King Edward VIII: The official biography. New York: Alfred A. Knopf. ISBN 0-394-57730-2. יובל מלחי, פרק 86: "דקות היסטוריות" - המלך שוויתר על כסאו, באתר "קטעים בהיסטוריה", 12 בדצמבר 2013 [1] טקסט החוק כפי שהוא בתוקף כיום https://www.legislation.gov.uk/ukpga/Edw8and1Geo6/1/3/introduction
מוזס בראון

מוזס שיריף-למאר בראון (באנגלית: Moses Shirief-Lamar Brown; נולד ב-13 באוקטובר 1999) הוא כדורסלן אמריקאי המשחק בעמדת הסנטר בקבוצת פורטלנד טרייל בלייזרס מליגת ה-NBA. הגובה של בראון הוא 2.18 מטרים. בראון נולד וגדל בעיר ניו יורק. בנעוריו למד ב"תיכון ארכיבישוף מולוי" שברובע קווינס, ושיחק בקבוצת הכדורסל שלה לצד הרכז קול אנתוני. בתור אחד משחקני התיכונים המצטיינים בארצות הברית, נבחר בשנת 2018 להשתתף במשחק מקדונלד'ס אול-אמריקן. בשנת 2018 החל ללמוד באוניברסיטת קליפורניה בלוס אנג'לס ("UCLA"). בעונתו היחידה בקבוצת הכדורסל של האוניברסיטה, רשם בראון ממוצעים של 9.7 נקודות, 8.3 ריבאונדים ו-1.9 חסימות למשחק. לאחר שלא נבחר על ידי אף קבוצה בדראפט ה-NBA‏ 2019, חתם בראון על "חוזה כפול" בקבוצת פורטלנד טרייל בלייזרס. לאורך עונת הרוקי שלו שותף בתשעה משחקים בלבד ב-NBA, אולם הצטיין בליגת הפיתוח של ה-NBA כשקלע 14.5 נקודות בממוצע למשחק עבור טקסס לג'נדס. בעונה העוקבת חתם על "חוזה כפול" באוקלהומה סיטי ת'אנדר. מתוך 36 המשחקים הראשונים של הקבוצה שותף בראון בשבעה בלבד, ותרם 3.0 נקודות בממוצע למשחק; במהלך 36 המשחקים הנותרים הפך לשחקן חמישייה קבוע, והפתיע לטובה עם ממוצעים של 9.7 נקודות ו-10.2 ריבאונדים למשחק. במשחק מול בוסטון סלטיקס, ב-27 במרץ 2021, הצטיין כשקלע 21 נקודות ואסף 23 ריבאונדים, ולמחרת הומר חוזהו בקבוצה לחוזה NBA סטנדרטי. לקראת עונת 2021/2022 הועבר יחד עם אל הורפורד בטרייד לבוסטון סלטיקס, תמורת קמבה ווקר ובחירת דראפט עתידית. לפני תחילת העונה, העבירה אותו בוסטון בטרייד נוסף, אל דאלאס מאבריקס, תמורת ג'וש ריצ'רדסון. ב-10 בפברואר 2022 שוחרר מדאלאס. ב-10 במרץ 2022 חתם בראון על חוזה לעשרה ימים בקליבלנד קאבלירס. מוזס בראון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של בראון בליגת המכללות, באתר sports-reference.com הסטטיסטיקות של בראון ב-NBA, באתר basketball-reference.com Thunder Signs Moses Brown to Multi-Year Contract, באתר הקבוצה, 28 במרץ 2021 Celtics Acquire Five-Time All-Star Al Horford in Deal with Thunder, באתר הסלטיקס, 18 ביוני 2021 Celtics Acquire Josh Richardson from Mavericks באתר NBA.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
מכיר בן יהודה

רבי מכיר בן יהודה היה רב יהודי צרפתי, שחי בסוף המאה ה-10 ותחילת המאה ה-11, יליד מץ, ואחיו של רבנו גרשום מאור הגולה. על חייו אין לנו ידיעות מפורשות. הוא ידוע בחיבורו "אלף בית דרבי מכיר". הספר לא השתמר, אך צוטט לעיתים קרובות על ידי רש"י, רשב"ם, אליעזר בן נתן, רבנו תם ותוספות. לפי שם הספר הוא סודר לפי סדר האלף-בית. מבין המובאות של הספר נראה שהוא היה בנוי כמעין מילון שביאר מילים קשות במשנה ובתלמוד בבלי. מספר הישר לרבינו תם נראה שגם הוכיח את דבריו. מכיר אימץ לרוב את הפרשנויות של אחיו רבנו גרשום, שהיה מורו של נתן מרומי. לעיתים הוא נבדל מאחיו בפירוש המלים, ובמקרים כאלה נתן מרומי אימץ בדרך כלל את דעתו של מכיר ולא של רבנו גרשום, אף על פי שהוא מעולם לא ציטט אותו בשמו בספר הערוך. ניניו (מנחם בן מכיר בן מנחם בן מכיר ואחיו) כתבו בשמו את ספר "מעשה המכירי". אברהם גרוסמן, חכמי אשכנז הראשונים, ירושלים ה'תשמ"ט, עמ' 103–102 אברהם גרוסמן, "בני מכיר וספרם מעשה המכירי", תרביץ כרך מ"ו, חוברת א'-ב', תשל"ז, עמ' 110–132 (המאמר זמין לצפייה במאגר JSTOR לאחר הרשמה) פירוש רש"י לתורה על בראשית מג יא. פירוש רש"י לתלמוד עירובין כב א, פסחים נ א, סוכה יב ב, חולין נ ב תשובת הרשב"ם אל הראב"ן ספר הישר לרבנו תם, חידושים, מהדורת שלזינגר, סימן תשלא, עמוד 426 תוספות, נידה ז ב מעשה המכירי כתב יד פריז ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
בן ציון חיים שלמה משולם זושא טברסקי

רבי בן ציון חיים שלמה משולם זושא טברסקי היה האדמו"ר מהורניסטייפול ורב הקהילה היהודית בדנבר, קולורדו, ארצות הברית. נולד לאדמו"ר השלישי מהורניסטייפול, רבי יעקב ישראל טברסקי, בקרקוב בה' בתמוז ה'תרפ"ח. סבו רבי בן ציון יהודה לייב העיד עליו כשהיה בן 18 בלבד שהוא בקי בעץ חיים של רבי חיים ויטאל כמו שיהודי בקי בפסוקי 'אשרי'. למד בישיבת תורה ודעת, אצל רבי שרגא פייבל מנדלוביץ' ואצל רבי שלמה היימן שחיבבו אותו מאוד והיה שם ראש חבורת החסידים. נשא את בתו של רבי יוסף לייפר מפיטסבורג. לאחר פטירת אביו בי' באב ה'תשל"ג מונה לממלא מקומו כצוואת אביו "אך תהילה לא-ל שיפה כח הבן מכח האב ושבני הרה"ג והצדיק הר"ר בן ציון חיים שלמה משולם זושא שליט"א כוחו יותר טוב ממני והוא בחכמתו וביראתו הקודמת ובצדקתו ידע איך לנהל ולהגביר ולהאדיר את תורת החסידות אשר ירשתי מדור דור". הרב טברסקי כיהן כאדמו"ר במשך תשע שנים עד לפטירתו בשמחת תורה - כ"ג בתשרי ה'תשמ"ב. נכדו רבי יעקב ישראל ניסן הוציא ספר "מלכות שלמה" ובו מקבץ מדברי תורותיו והנהגותיו. מהדורה שנייה ומורחבת של הספר יצאה לאור בליקווד, תשע"ו. בנו רבי מרדכי דוב, ממלא מקום אביו כאדמו"ר מהורניסטייפול בבית מדרשו שבפלטבוש, ברוקלין, ניו יורק. חתנו רבי שלום שכנא פרידמן, ממלא מקום וממשיך דרך חותנו כאדמו"ר מהורניסטייפול בארץ ישראל. בתחילה בשכונת סנהדריה שבירושלים, ומתשע"ח בביתר עילית.
Now He Sings, Now He Sobs

Now He Sings, Now He Sobs הוא אלבום הסולו השני של פסנתרן הג'אז האמריקאי צ'יק קוריאה, אשר פורסם בדצמבר 1968, מעט אחרי יציאת אלבומו הראשון, Tones for Joan's Bones. בשנת 2002 יצא מחדש כתקליטור על ידי חברת Blue Note יחד עם רצועות בונוס שהוקלטו בשנת 1975. האלבום הוקלט על ידי הטריו-ג'אז של קוריאה, שהורכב ממנו כפסנתרן וכסולן, הבסיסט מירוסלאב ויטוס, והמתופף רוי היינס. כל הרצועות מורכבות מהמבנה הקלאסי של סטנדרט ג'אז, כאשר גוף השיר (Head) הוא המנגינה החוזרת על עצמה, אותה כתב לרוב קוריאה, בתחילת השיר ובסופו, כאשר באמצעו מתחוללים סבבי אלתורים של חברי ההרכב. בעוד שחלק מהאלתורים מורכבים מתבניות קבועות וקלאסיות, באלבום קיימים גם אלתורים חופשיים רבים בהם אין חוקיות קבועה. בגרסת התקליטור התפרסמו שתי רצועות בונוס, האחת היא גרסת כיסוי לשיר "Pannonica" מאת ת'לוניוס מונק, והקטע "My One and Only Love" של קוריאה. בשנת 1999 הוענק לסינגל "Now He Sings, Now He Sobs", שעל שמו נקרא גם האלבום, פרס היכל התהילה של הגראמי. צ'יק קוריאה - פסנתר מירוסלב ויטוש - בס רוי היינס - תופים סאני לסטר - מפיק מידע על האלבום Now He Sings, Now He Sobs באתר MusicBrainz האלבום Now He Sings, Now He Sobs באתר Discogs ביקורת על האלבום באתר AllMusic סיקור האלבום באתר Discogs האזנה לאלבום בשירות הזרמת המדיה Spotify ביקורת באתר AllMusic ג'יי סוונסון, The Rolling Stone Jazz Record Guide, עמ' 51
Is (אלבום)

Is הוא אלבום האולפן השלישי של הפסנתרן האמריקאי צ'יק קוריאה, שפורסם בשנת 1969 על ידי חברת Solid State . בשנת 2002, חברת Blue Note Records פרסמה מחדש את כל הרצועות מאלבום זה, בנוסף למספר רצועות בונוס. זהו אלבום ג'אז ופיוז'ן, אשר הוקלט על ידי קוריאה ומספר נגנים נוספים, שחלקם ילוו אותו עוד שנים רבות באלבומיו. האלבום מורכב מארבעה קטנים, שהראשון בהם הוא "Is", כשם האלבום, האורך כמעט חצי שעה. מלבד הקטע השני, "Jamala", שמות הקטעים יחדיו מרכיבים את הביטוי "This Is It" ("זהו זה"), כאשר האחרון, שנושא את שם המילה האחרונה בצירוף, אורך חצי דקה בלבד, ו"סוגר" את האלבום. צ'יק קוריאה - פסנתר, פסנתר חשמלי וודי שו - חצוצרה בני מאופין - סקסופון טנור הוברט לואס - חליל, חליל פיקולו דייב הולנד - קונטרבס ג'ק דז'ונט - תופים הוראס ארנולד - כלי הקשה ביקורת באתר AllMusic
Sundance

Sundance הוא אלבום האולפן הרביעי שהוקלט על ידי צ'יק קוריאה, אף שיצא שביעי, אחרי האלבומים The Song of Singing ו-A.R.C. הוא הוקלט בשנת 1969 אך לא נערך ופורסם עד 1972 עת הונפק והופץ על ידי חברת התקליטים Groove Merchant. בשנת 2002, חברת התקליטים Blue Note הוציאה מחדש את כל הקלטותיו של קוריאה משנת 1969 על גבי תקליטורים, כולל "Sundance", לצד הרצועות מהאלבומיו הקודמים של קוריאה. האלבום מכיל ארבעה קטעי ג'אז ארוכים (בין 7 ל-10 דקות כל אחד), שנכתבו על ידי קוריאה. ההרכב עמו הקליט קוריאה את האלבום הוא אותו אחד שעמו הקליט את אלבומו הקודם, "Is". צ'יק קוריאה - פסנתר הוברט לואס - חליל, חליל פיקולו בני מאופין - סקסופון טנור וודי שו - חצוצרה דייב הולנד - גיטרה בס ג'ק דז'ונט - תופים הוראס ארנולד - כלי הקשה ביקורת על השיר באתר AllMusic Jazzlists: Groove Merchant Records 2200 Series, accessed March 26, 2018 ביקורת על האלבום באתר AllMusic מידע על האלבום באתר Discogs האזנה לאלבום בשירות הזרמת המדיה ספוטיפיי מידע על האלבום Sundance באתר MusicBrainz האלבום Sundance באתר Discogs
פורד F-150 לייטנינג

פורד F-150 לייטנינג (באנגלית: Ford F-150 Lightning) היא מכונית חשמלית במרכב טנדר, בעלת ארבעה מקומות ישיבה, שמיוצרת על ידי פורד מ-26 באפריל 2022. היא הוצגה ב-19 במאי 2021. ה-F-150 לייטנינג מהווה את הגרסה החשמלית של פורד F-150, הטנדר הנפוץ והנמכר ביותר באמריקה. בתערוכת הרכב של דטרויט בינואר 2019 הודיעה פורד כי בכוונתה לייצר טנדר חשמלי מלא. ביולי 2019 החלה לבדוק אבות טיפוס שנבנו על בסיס שלדת ה-F-150. במבחן הגיעו לשיאם אבות הטיפוס כי גררו משקל של 570,000 ק"ג על מסילות. פורד חשפה את ה-F-150 לייטנינג ב-19 במאי 2021 והודיעה כי בכוונתה להתחיל את הייצור באביב 2022. ביומיים הראשונים לאחר החשיפה קיבלה פורד למעלה מ-44,000 הזמנות למכונית, וארבעה ימים לאחר החשיפה קיבלה עוד 25,000 הזמנות. העיצוה החיצוני והפנימי כמעט ולא השתנה מה-F-150, בפנים המכונית ישנם כמה פריטים "שנלקחו" מהפורד מוסטנג מאך-אי, כדוגמת מסך המגע המשדר את המולטימדיה בקוטר של 12 אינץ' עד 15.5 אינץ'. לוח מחוונים דיגיטלי בקוטר 12.3 אינץ'. בקדמת המכונית במקום מנוע בנזין שאין במכונית שמה פורד תא מטען גדול בנפח 400 ליטר. ה-F-150 לייטנינג משווקת עם שתי מערכות הנעה. שני מנועים חשמליים המספקים 452 כ"ס ומומנט מרבי של 107.1 קג"מ. סוללת ליתיום יון בקיבולת 125 קוט"ש שתספק טווח נסיעה חשמלי של 370 ק"מ. בגרסה הזאת התאוצה מ-0 ל-100 קמ"ש אורכת 4.5 שניות. שני מנועים חשמליים המספקים 580 כ"ס ומומנט מרבי של 107.1 קג"מ. סוללת ליתיום יון בקיבולת 170 קוט"ש שתספק טווח נסיעה חשמלי של 480 ק"מ. בגרסה הזאת התאוצה מ-0 ל-100 קמ"ש אורכת 4.0 שניות. טעינה מהירה בהספק של עד 150 קילוואט מאפשרת טעינה של 15% עד 80% בזמן של 44 דקות בגרסת הטווח הבסיסי ו-41 דקות בגרסת הטווח הארוך. דגם הטווח הסטנדרטי מצויד במטען פנימי של 11.3 קילוואט ודגם הטווח הארוך מצויד במטען פנימי של 19.2 קילוואט. טעינה ביתית במטען AC מאפשרת טעינה של הסוללה (15% עד 100%) בזמן של 10 שעות או 8 שעות. טסלה סייברטראק ריביאן R1T מדיה וקבצים בנושא פורד F-150 לייטנינג בוויקישיתוף אתר האינטרנט הרשמי של פורד F-150 לייטנינג (באנגלית אמריקאית) 2022 Ford F-150 Lightning Production Begins April 26 With A Big Party, Motor1.com (באנגלית) טנדר חשמלי: 2022 פורד F-150 Lightning נחשף, באתר קארטיוב, ‏20 במאי 2021 08 במאי 2019 Ford F-150 Electric Pickup Truck Tows 1 Million Pounds: Video, באתר insideevs, ‏23 ביולי 2019 Ford F-150 Lightning EV Has a 300-Mile Range and Could Power Your Home, באתר consumerreports, ‏19 במאי 2021 Ford to Reveal All-Electric F-150 Lightning May 19 with Livestreamed Event at Ford HQ, באתר מדיה פורד, ‏10 במאי 2021 Ford F-150 Lightning Reservations Exceed 44,500 Within 48 Hours, באתר insideevs, ‏21 במאי 2021 פורד: מעל ל-44,000 הזמנות לטנדר החשמלי החדש בתוך 48 שעות, באתר מגזין רכב חשמלי, ‏22 במאי 2021 2022 Ford F-150 Lightning electric pickup hits 70,000 reservations, באתר MSN, ‏26 במאי 2021 Ford F-150 Lightning Now Makes 580 HP With Extended-Range Battery, Motor1.com (באנגלית)
יומנה של עקרת בית עצבנית

יומנה של עקרת בית עצבנית (באנגלית: Diary of a Mad Housewife) הוא סרט קולנוע אמריקאי משנת 1970, בבימויו של פרנק פרי, עם ריצ'רד בנג'מין, קארי סנודגרס ופרנק לנגלה בתפקידים הראשיים. התסריט מבוסס על הרומן "יומנה של עקרת בית עצבנית" מאת סו קאופמן (1967). ג'ונתן בלסר (ריצ'רד בנג'מין) הוא עורך דין ניו יורקי. הוא נשוי לטינה (קארי סנודגרס) ולהם שתי בנות. הוא מתייחס לאשתו כמשרתת, מעליב ומגמד אותה על מראה גופה ומבייש אותה בפני הבנות. הוא רוצה להתקדם בסולם החברתי ובטוח שיש לו כישורים רבים שלא מיצה וכי אשתו עומדת בדרכו ולא עוזרת לו. טינה היא אישה כנועה ומקבלת בשקט ובהכנעה את כל ההשפלות של בעלה. באחת המסיבות של החברה הגבוהה שג'ונתן משתדל להיות מוזמן, היא פוגשת את הסופר ג'ורג' פרגר (פרנק לנגלה) שמנסה להתחיל איתה אך היא דוחה אותו מפני שהיא אישה נשואה. ג'ונתן רוצה להוכיח את כישורי המסחר שלו ומשקיע כמעט את כל כספו ביקב בצרפת וכן מתכנן בביתו מסיבה יקרה לאנשי החברה הגבוהה וממנה את טינה להיות אחראית על המוזמנים. לטינה "נשבר" מבעלה הרודני והיא מוצאת מפלט במיטתו של ג'ורג' שמתייחס אליה כמו לכל שאר הנשים שכרוכות אחריו. לבסוף מתוודה ג'ונתן שכל כספם הלך לאיבוד בהשקעה בכרם וכי היו לו יחסים עם אישה אחרת ומצבו הנפשי מעורער וזה משפיע על הופעותיו בבית משפט. טינה לא כועסת עליו אבל לא מגלה לו על יחסיה עם ג'ורג'. ג'ונתן מעריך זאת ורוצה לפתוח דף חדש ביחסיהם. לבסוף רואים את טינה בטיפול קבוצתי כשכל אחד מייעץ לה אחרת. בין המייעצים גם השחקן פיטר בויל. מועמדות לפרס אוסקר לשחקנית הטובה ביותר - קארי סנודגרס פרס גלובוס הזהב לכוכבית החדשה של השנה - קארי סנודגרס מועמדות לפרס גלובוס הזהב לשחקן הטוב ביותר - סרט קומדיה או מוזיקלי - ריצ'רד בנג'מין מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - קארי סנודגרס מועמדות לפרס גלובוס הזהב לכוכב החדש של השנה - פרנק לנגלה פרס ה-National Board of Review לשחקן המשנה הטוב ביותר - פרנק לנגלה מועמדת ה-National Board of Review לסרט הטוב ביותר "יומנה של עקרת בית עצבנית", במסד הנתונים הקולנועיים IMDb (באנגלית) "יומנה של עקרת בית עצבנית", באתר AllMovie (באנגלית) "יומנה של עקרת בית עצבנית", באתר Rotten Tomatoes (באנגלית) "יומנה של עקרת בית עצבנית", במסד הנתונים הקולנועיים KinoPoisk (ברוסית) יומנה של עקרת בית עצבנית, באתר יוטיוב מדריך לעקרת בית עצבנית, באתר TCM